
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 78  
                                                                din 30 mai 2024
privind prelungirea mandatului administratorilor provizorii, membri ai Consiliului de administrație al societății Apă Termic Transport S.A.

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 16.232/08.05.2024 și la Consiliul Local Sighișoara cu nr. 17.885/22.05.2024, de referatul de aprobare, înregistrat cu nr. 16.231/08.05.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 9/1998, prin care s-a aprobat înființarea S.C. Apă Termic Transport S.A.;

Ţinând cont de prevederile art. 15 și art. 16 din Actul Constitutiv al S.C. Apă Termic Transport S.A., potrivit cărora societatea este administrată de un Consiliu de administraţie format din 5 administratori, având mandate de 4 ani;

Ținând cont de Hotărârea Consiliului Local al Municipiului Sighișoara nr. 226/31.10.2023 privind declanşarea procedurii de selecţie a membrilor consiliului de administrație și încredințarea mandatelor administratorilor din cadrul Consiliului de administrație ai S.C. Apă Termic Transport S.A. ca administratori provizorii, până la numirea noilor membrii ai Consiliului de Administrație al S.C. Apă Termic Transport S.A.;

Având în vedere Hotărârea Adunării Generale a Acționarilor nr. 03/08.05.2024 privind prelungirea mandatului administratorilor provizorii, membrii ai Consiliului de administrație al societății Apă Termic Transport S.A.;

Luând în considerare faptul că la acest moment procedura de selecţie şi nominalizare a administratorilor permanenţi este în curs de desfășurare; 

 Având în vedere necesitatea asigurării bunei funcționări a societății, sens în care este necesară și obligatorie asigurarea conducerii acesteia de către un Consiliu de Administrație, potrivit prevederilor legale;

Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare și ale Hotărârii Guvernului nr. 639/2023 din 27.07.2023 pentru aprobarea Normelor metodologice de aplicare a Ordonanței de Urgență a Guvernului nr. 109/2011 privind guvernanţa corporativă a întreprinderilor publice, respectiv pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice;

Ţinând cont de prevederile Legii nr. 31/1990, Legea societăților, republicată, cu modificările și completările ulterioare;
Văzând şi Raportul de specialitate cu nr. 953/08.05.2024 al S.C. Apă Termic Transport S.A., înregistrat la Municipiul Sighișoara cu nr. 16.233/08.05.2024, prin care se propune prelungirea mandatului administratorilor provizorii, membri ai Consiliului de administrație al societății Apă Termic Transport S.A.;

Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. a) și lit. d), alin. (3) lit. c) și lit. d), alin. (7) lit. n) și lit. s) și alin. (14), art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ș T E:
Art. 1. Se ia act de prelungirea pentru încă 5 luni, așa cum a fost aprobată prin Hotărârea Adunării Generale a Acționarilor cu nr. 03/08.05.2024, a contractelor de mandat aprobate prin Hotărârea Adunării Generale a Acționarilor cu nr. 4/28.09.2023, respectiv prin Hotărârea Consiliului Local al Municipiului Sighișoara nr. 226/31.10.2023, pentru administratorii provizorii ai Consiliului de administrație al societății Apă Termic Transport S.A.
Art. 2. Se ia act de faptul că, până la numirea și validarea noilor membri ai Consiliului de Administrație, pentru care s-a declanșat procedura de reînnoire sau procedura de selecție a candidaților, se prelungesc contractele de mandat ale membrilor actuali ai Consiliului de administrație al Apă Termic Transport S.A., respectiv: 

· Angelescu Sergiu - Gabriel

· Muntean Doralina

· Maior Gheorghe 

· Solomon Sorina

· Cristea Andra - Bianca,

care își vor desfășura activitatea pentru o perioadă începând cu 15.05.2024 până la data de 15.10.2024. În cazul în care procedura de selecţie şi nominalizare a administratorilor permanenţi este finalizată înainte de expirarea perioadei pentru care au fost numiți administratorii provizorii, administratorii permanenţi sunt desemnaţi de îndată de către adunarea generală a acţionarilor, iar mandatul administratorilor provizorii încetează.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara, Consiliul de Administrație al S.C. Apă Termic Transport S.A. și S.C. Apă Termic Transport S.A., prin director general, doamna Muntean Doralina.
Art. 4. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.                      
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Monitorizare Servicii de Utilități Publice, Guvernanță Coorporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  5 ex. membrii Consiliului de Administrație al S.C. Apă Termic Transport S.A.;

  2 ex. S.C. Apă Termic Transport S.A.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 78/30.05.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


